Rozhodnutie Komisie
z 23. marca 2004,
ktorým sa stanovuje rozdelenie výkonnostnej rezervy podľa členských štátov na pomoc zo štrukturálnych fondov spoločenstva podľa cieľov 1, 2 a 3 a finančného nástroja na usmerňovanie rybolovu mimo cieľa 1
(oznámené pod číslom dokumentu C(2004) 883)
(2004/344/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch [1], a najmä na jeho článok 44,
keďže:
(1) článok 7 ods. 5 nariadenia (ES) č. 1260/1999 vyžaduje, aby sa 4 % z viazaných rozpočtových prostriedkov podľa každého vnútroštátneho predbežného rozdelenia vyčlenili ako výkonnostná rezerva v súlade s článkom 44 tohto nariadenia. 1. júla 1999 Komisia stanovila predbežné rozdelenie rozpočtových prostriedky vyhradených na ciele 1 a 2 podľa členských štátov, a to rozhodnutiami Komisie č. 1999/501/ES [2] a 1999/504/ES [3], na cieľ 3 rozhodnutím Komisie č. 1999/505/ES [4] a na finančný nástroj na usmerňovanie rybolovu mimo cieľa 1 rozhodnutím Komisie č. 1999/500/ES [5].
(2) Pred 31. decembrom 2003 na základe monitorovania ukazovateľov uvedených v článku 44 ods. 1 nariadenia (ES) č. 1260/1999 členské štáty podľa každého cieľa po porade s Komisiou zhodnotili výkonnosť každého zo svojich pomocných dokumentov. Na základe týchto hodnotení zaslali Komisii svoje návrhy na rozdelenie výkonnostnej rezervy.
(3) Výkonnostná rezerva by sa preto mala rozdeliť na pracovné programy alebo na jednotný plánovací dokument alebo priority naposledy menovaného, ktoré sa považujú za úspešné.
(4) Toto rozhodnutie bude doplnené rozhodnutím Komisie o každom pracovnom programe alebo jednotnom plánovacom dokumente v súlade s článkami 14 a 15 nariadenia (ES) č. 1260/1999 pri dodržiavaní berlínskeho profilu ročného rozdeľovania fondov,
PRIJALA TOTO ROZHODNUTIE:
Článok 1
Rozdelenie výkonnostnej rezervy podľa členského štátu na cieľ 1 je stanovené v prílohe 1.
Článok 2
Rozdelenie výkonnostnej rezervy podľa členského štátu na cieľ 2 je stanovené v prílohe 2.
Článok 3
Rozdelenie výkonnostnej rezervy podľa členského štátu na cieľ 3 je stanovené v prílohe 3.
Článok 4
Rozdelenie výkonnostnej rezervy podľa členského štátu na finančný nástroj pre usmerňovanie rybolovu mimo cieľa 1 je stanovené v prílohe 4.
Článok 5
Toto rozhodnutie je adresované členským štátom.
V Bruseli 23. marca 2004.